Diari Oficial de la Generalitat Valenciana


Sumari del DOGV 266, del 04-07-1985 (1985/804580)

DECRET 82/1985 de 10 de juny, del Consell de la Generalitat Valenciana, pel qual es transformen en Institut de Formació Professional diverses Seccions de Formació Professional de Primer i Segon Grau ubicades a les localitats d'Almoradí, Monover i Benidorm (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/06/10/82/dof/vci/html**

### Dades del document

Número de DOGV
:   266

Data del DOGV
:   04-07-1985

Secció del DOGV
:   DISPOSICIONS GENERALS

Número del document
:   1985/804580


Data del document
:   10-06-1985

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 82/1985, de 10 de juny, del Consell de la Generalitat Valenciana, pel qual es transformen en instituts de Formació Profesional diverses seccions de Formació Professional de Primer I Segon Grau ubicades a les localitats d'Almoradí, Monòver i Benidorm (Alacant).  
La convicció absoluta i profunda de la necessitat de la formació professional per a la millor vertebració de la societat constitueix un dels eixos de la política educativa establerta en la Constitució Espanyola de 1978, dins del Capítol corresponent als principis rectors de la política social i econòmica, i hom encoma en l'article 40, apartat 2, als poders públics, el foment d'una política que garantesca la formació i readaptació professionals.   
D'altra banda, la Llei 14/1970, de 4 d'agost, General d?Educació i Finançament de la Reforma Educativa proposa, entre els seus principals objectius, completar l'educació general amb una tasca útil per a si mateix i per a la societat, cosa que ha estat igualment reconeguda en els articles 2n. i 3r de la Llei Orgànica 5/1980, de 19 de juny, per la qual es regula l'Estatut de Centres Escolars.   
Per al compliment d'aquest objectius així com per a atendre el creixent interés de la societat per aquesta classe de'ensenyament, important per si mateix dins del sistema actual educatiu per la qual cosa representa en l'ordre social, es fa necessari d'incrementar l'actual nombre de Centres Públics destinats a aquesta en la Comunitat Valenciana.   
En atenció d'aquest motius, una vegada realitzats els pertinents estudis econòmico-socials d'aquelles zones en que amb major intensitat apareix la demanda de llocs escolars en el nivell educatiu de Formació Professional, es procedent, en la mesura que ho permeten els recursos de tot ordre disponibles a l'efecte, crear en les localitats que s'hi detallen Instituts de Formació Professional per transformació de Seccions de Formació Professional de Primer i Segon Grau ja existents, amb objecte d'ampliar les possibilitats educatives de l'alumnat que ha realitzat estudis d'Educació General Bàsica.   
Per tot això, segons que estableixen els articles 4 c), 89.5, 132.4 i 135 b) de l'esmentada Llei General d'Educació i en harmonia amb el que disposen els articles 8.1, 9.1. d) i 22 així com la disposició addicional, apartats 1 i 2 de l'esmentada Llei Orgànica 5/1980, de 19 de juny, i segons amb el que preveu el Reial Decret 2093/1983, de 28 de juliol l'apartat B, lletra d), sobre traspàs de funcions i serveis de l'Administració de l'Estat a la Comunitat Valenciana en matèria d'Educació i Decret 108/1983, de 15 de setembre, del President de la Generalitat Valenciana, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana en sessió celebrada el 10 de juny de 1985,   
DECRETE:   
Article primer  
Es transformen les actuals Seccions de Formació Professional de Primer i Segon Grau existents en les localitats d'Almoradí i Benidorm (Alacant) així com la Secció de Formació Professional de Primer Grau de Monòver (Alacant), en Institus de Formació Professional de Primer i Segon Grau, que desplegaran activitats docents en dedificis de nova construcció, amb capacitat cada un per a 360 llocs escolars respectivament, i quedaran suprimides les esmentades Seccions de Formació Professional a partir de la entrada en funcionament dels Instituts que ara es creen.   
DISPOSICIONS FINALS  
Primera  
La Conselleria de Cultura, Educació i Ciència adoptarà les mesures necessàries per al millor compliment de tot allò disposat en aquest Decret i determinarà, en cada cas, la data en que hagen de començar el funcionament els Instituts que es creen, concretant els graus, les branques, professions i especialitats que hagen d'impartir-se, així com la plantilla de personal docent, administratiu i subaltern per al desplegament de llurs activitats.   
Segona  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, a 10 de juny de 1985  
El President de la Generalitat,  
JOAN LERMA I BLASCO  
El Conseller de Cultura Educació i Ciencia,   
CEBRIA CISCAR I CASABAN


Còpia Permalink ELI